Kurz sebaovládania (seriál)

Kurz sebaovládania (orig. Anger Management) je americký sitkom. Sleduje život Charlieho Goodsona (Charlie Sheen), bývalého hráča bejzbalu, ktorý sa stal terapeutom a vedie kurz sebaovládania.

Premiéru seriálu sledovalo v USA 5,74 milióna divákov, čo prekonalo rekord najsledovanejšej premiéry sitkomu na káblovej televízii. Prvá séria mala 10 častí a vysielala sa od 28. júna do 23. augusta 2012. Vďaka vysokej sledovanosti následne televízia FX objednala ďalších 90 častí, ktoré tvorili druhú sériu, vysielanú od 17. januára 2013 do 22. decembra 2014. Druhá séria zaznamenala pokles divákov, keď dokázala produkovať len priemerné výsledky stanice.

Seriál od 2. septembra 2014 vysiela Markíza v popoludňajších hodinách.

Postavy

Hlavné
 Charlie Sheen ako Dr. Charlie Goodson, bývalý hráč bejzbalu, ktorý sa stal terapeutom a vedie kurz sebaovládania
 Selma Blair ako Dr. Kate Wales, Charlieho terapeutka/kolegyňa a sexuálna partnerka
 Shawnee Smith ako Jennifer Goodson, Charlieho ex-manželka
 Daniela Bobadilla ako Sam Goodson, Charlieho dcéra
 Noureen DeWulf ako Lacey, Charlieho pacient
 Michael Arden ako Patrick, Charlieho pacient
 Derek Richardson ako Nolan, Charlieho pacient
 Barry Corbin ako Ed, Charlieho pacient
 Brian Austin Green ako Sean, Charlieho nemesis
 Laura Bell Bundy ako Dr. Jordan Denby, Charlieho nová kolegyňa

Vedľajšie
 Brett Butler ako Brett, čašníčka v hostinci, ktorý Charlie často navštevuje
 Michael Boatman ako Michael, Charlieho sused a kamarát
 James Black ako Cleo/Derek, člen Charlieho väzenskej skupiny
 Darius McCrary ako Donovan, člen Charlieho väzenskej skupiny
 Stephen Taylor ako Wayne, člen Charlieho väzenskej skupiny
 Aldo Gonzalez ako Ernesto, člen Charlieho väzenskej skupiny
 Martin Sheen ako Martin Goodson, Charlieho hyperkritický otec

Série a časti
 Pozri aj Zoznam častí seriálu Kurz sebaovládania

Vyhodenie Selmy Blair
17. júna 2013 Charlie Sheen odmietol prísť na nakrúcanie seriálu, kvôli nezhodám s Kate Welsh, s ktorou sa podľa neho nedalo spolupracovať. Následne na to Kate Welsh zo seriálu vyhodili. 5. augusta 2013 bolo oznámené, že v seriáli bude hrať Laura Bell Bundy ako psychiatrička a Charlieho nová kolegyňa.

Referencie

Sitkomy USA
Televízne seriály z roku 2012